b'\n_START_ARTICLE_\nSani Be\xc4\x8dirovi\xc4\x8d\n_START_SECTION_\nSeurajoukkueet\n_START_PARAGRAPH_\nBe\xc4\x8dirovi\xc4\x8d aloitti uransa KK Bistricaan joukkueessa, jossa h\xc3\xa4n teki debyyttins\xc3\xa4 edustusjoukkueen kanssa kaudella 1995\xe2\x80\x931996. H\xc3\xa4n siirtyi seuraavaksi kaudeksi Maribor Ovniin, josta h\xc3\xa4n siirtyi vuoden j\xc3\xa4lkeen Zlatorog La\xc5\xa1koon. Zlatorog La\xc5\xa1kossa Be\xc4\x8dirovi\xc4\x8d pelasi kaksi kautta kunnes siirtyi Slovenian suurseuraan KK Union Olimpijaan. Kaudella 2000\xe2\x80\x932001 Be\xc4\x8dirovi\xc4\x8d siirtyi Euroopan huippujen joukkoon tehty\xc3\xa4\xc3\xa4n Euroliigassa 20,7 pistett\xc3\xa4 ottelua kohden. Union Olimpijassa h\xc3\xa4n my\xc3\xb6s voitti Slovenian mestaruuden ja kaksi Slovenian Cupia. H\xc3\xa4nen oli tarkoitus my\xc3\xb6s osallistua vuoden 2000 NBA:n varaustilaisuuteen, mutta h\xc3\xa4n veti nimens\xc3\xa4 pois viime hetkell\xc3\xa4._NEWLINE_Kaudeksi 2001\xe2\x80\x932002 h\xc3\xa4n siirtyi Eurooppaan ja Virtus Bolognaan. Be\xc4\x8dirovi\xc4\x8d k\xc3\xa4rsi polvivaivoista, joiden takia h\xc3\xa4net lopulta poistettiin joukkueesta marraskuussa 2002, kun h\xc3\xa4n ei ollut pystynyt pelaamaan kauden aikana. Be\xc4\x8dirovi\xc4\x8d l\xc3\xa4hti takaisin Sloveniaan ja meni KK Krkaan. Kauden 2003\xe2\x80\x932004 j\xc3\xa4lkeen h\xc3\xa4n teki paluun Italiaan Casti Group Varesen paidassa. Varesesta h\xc3\xa4n l\xc3\xa4hti Climamio Bolognaan, josta Be\xc4\x8dirovi\xc4\x8d siirtyi edelleen Panathinaikosiin. H\xc3\xa4n voitti Panathinaikosissa Euroliigan mestaruuden kaudella 2006\xe2\x80\x932007 sek\xc3\xa4 kaksi Kreikan mestaruutta._NEWLINE_Panathinaikosissa Be\xc4\x8dirovi\xc4\x8d j\xc3\xa4i pieneen rooliin, mutta pelasi joukkueessa silti kahden kauden ajan. H\xc3\xa4n siirtyi vuonna 2008 Lottomatica Romaan kolmen vuoden sopimuksella, jolloin h\xc3\xa4n saisi pelata suuremmassa roolissa. Lottomatican paidassa h\xc3\xa4net valittiin kaudella 2008\xe2\x80\x932009 marraskuun pelaajaksi._NEWLINE_Vuonna 2009 Be\xc4\x8dirovi\xc4\x8d palasi KK Union Olimpijaan. H\xc3\xa4n ei pelannut koko kautta seurassa, sill\xc3\xa4 tammikuussa 2010 Be\xc4\x8dirovi\xc4\x8d siirtyi Olimpia Milanoon. Lokakuussa h\xc3\xa4n vaihtoi T\xc3\xbcrk Telekomiin.\n_START_SECTION_\nMaajoukkue\n_START_PARAGRAPH_\nBe\xc4\x8dirovi\xc4\x8d voitti alle 20-vuotiaiden Euroopan mestaruuden vuonna 2000. Maajoukkueen kanssa h\xc3\xa4n on pelannut vuosien 1999, 2001 ja 2005 EM-kisoissa.'